Cuneiform Tablet CCT 3 10 (BM 113281)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-be-el-a-wa-tim šu-a-šur ù a-šur-na-da-ma a-na i-dí-sú-en₆ am-ri-a LUGAL-{d}EN.ZU a-šur-SIPA PUZUR₄-sú-en₆ ù PUZUR₄-a-na qí-bi-ma iš-tí a-šur-SIPA a-na-kam a-šur-be-el-ma-al-ki-im ni-kà-sí i-sí-ma 45 ma-na AN.NA ku-nu-ki ša {d}IŠKUR.ILLAT-at ù a-šur-ba-ni i-na ša-ni-tim šu-uq-lim ku-nu-ki ša a-lim{ki} li-dí-a-ku-nu-tí-ma 34 ma-na 15 GÍN AN.NA šu-té-bi-lá-ma li-qé-a 15 ma-na 15 GÍN AN.NA a-ḫa-ma za-ku-a-am li-dí-na-ku-nu-tí 1 GÚ 34 ma-na AN.NA li-dí-na-ku-nu-tí ù 2 TÚG šu-ra-an a-šur-SIPA li-dí-na-ku-nu-tí-ma ba-tí-iq ù DIRI dí-na-ma KÙ.BABBAR ku-nu-kà-ma a-na a-li-ki-im pá-ni-e-ma pì-iq-da-ma lu-ub-lam a-šur-be-el-ma-al-ki-im ṭur₄-da-nim a-na i-dí-sú-en₆ qí-bi-ma ma-lá a-na-kam pá-kà ta-dí-nu-ni-a-tí-ni šu-ma a-ḫu-ni a-ta iš-tí a-ḫi-im ù eb-ri-im KÙ.BABBAR a-na bé-a-lim a-na a-šur-be-el-ma-al-ki-im e-ri-iš-ma KÙ a-na ṣé-ri-ni ku-nu-uk-ma šé-bi-lá-ma a-na-kam bu-la-tí-šu lu nu-ta-er-šu-ma a-na a-lim{ki} lu ni-iṭ-ru-sú šu-ma a-na be-a-lim lá té-ri-šum bu-lá-tí-šu lá-šu